text: সরকারি বিজ্ঞান কলেজ  বাংলাদেশের ঢাকার ফার্মগেট এলাকায় অবস্থিত। প্রথমে ইন্টারমেডিয়েট টেকনিক্যাল কলেজ নাম ছিল। ০৯ একর ভূমির উপর স্থাপিত এই কলেজ।এখানে এইচ এস সি থেকে অনার্সপর্যন্ত অধ্যয়নের সুযোগ আছে।
  
  ইতিহাস 
  কলেজটি ১৯৫৪ খ্রিস্টাব্দে টেকনিক্যাল হাই স্কুল নামে যাত্রা শুরু করে। ১৯৬২ খ্রিস্টাব্দে ইন্টারমেডিয়েট টেকনিক্যাল কলেজ হিসেবে পুন:নামকরন করা হয়। ১৯৮৫ খ্রিস্টাব্দে বি.এসসি কোর্স চালুর মাধ্যমে সরকারি বিজ্ঞান কলেজ হিসেবে কার্যক্রম শুরু করে। ২০০৯ সাল থেকে এই কলেজে বিজ্ঞান বিভাগের পাশপাশি ব্যবসায় শিক্ষা বিভাগটিও অন্তর্ভুক্ত করা হয়েছে। তবে ২০১৩ সনে তা আবার বন্ধ ঘোষণা করা হয়। ২০১৯ সালের প্রথম থেকে আবার অনার্স ও মাস্টার শাখা চালু হয়েছে । ভর্তি কার্যতক্রম ১লা  জানুয়ারি থেকে শুরু হয়েছে ।
  
  বিভাগ সমূহ 
  বিজ্ঞান বিভাগ
  পঠিত বিষয় সমূহঃ বাংলা, ইংরেজি, পদার্থবিজ্ঞান, রসায়ন, গণিত, জীববিজ্ঞান।
  
  ভর্তি ও বেতন 
  মাধ্যমিক ও উচ্চ মাধ্যমিক শিক্ষা বোর্ড কর্তৃক জারীকৃত নীতিমালা অনুযায়ী ভর্তি করা হয়ে থাকে কলেজে। সরকার কর্তৃক নির্ধারিত বেতন ও ফি নেয়া হয় ।
  
  শ্রেণি ও শাখা 
  আটটি শাখায় একশত পঞ্চাশজন করে মোট বারোশত ছাত্র এখানে পড়াশোনার সুযোগ পেয়ে থাকে।
  শাখাগুলোর নাম যথাক্রমে A, B, C, D, E, F, G, H। ভর্তির ক্রমানুসারে শিক্ষার্থীদের শাখাগুলোয় বিভক্ত করা হয়।
  
  পোশাক 
  আকাশী নীল শার্ট, অফ হোয়াইট প্যান্ট, কালো মোজা, কালো জুতা, আর শীতের সময়ে নীল সোয়েটার।
  
  আবাসন ব্যবস্থা 
  কলেজের সর্বমোট দুটি হল রয়েছে। একটির নাম কাজী নজরুল ইসলাম হল। অপরটি ড. কুদরত ই খুদা হল। দুই হল এ সর্বমোট আসন সংখ্যা প্রায় ৩০০। হলের বর্তমান তত্ত্বাবধায়ক হিসেবে আছেন জনাব মোঃ সালাহ্উদ্দিন,সহকারী অধ্যাপক,গণিত,সরকারি বিজ্ঞান কলেজ।
  কাজী নজরুল ইসলাম হল এর ম্যানেজার মোঃ অলিউল্লাহ
  এবং ড. কুদরত-ই খুদা হল এর ম্যানেজার মোঃ জামাল মিয়া।
  
  সহশিক্ষা কার্যক্রম 
  ছাত্রদের পড়াশোনার পাশাপাশি নৈতিক উন্নয়ন ও তাদের মাঝে নেতৃত্বের গুণাবলী বিকাশের লক্ষে চালু আছে সরকারি বিজ্ঞান কলেজ বিএনসিসি প্লাটুন। এছাড়া ছাত্রদের সহশিক্ষা কার্যক্রমের অংশ হিসাবে কলেজের নিজস্ব বিতর্ক ক্লাব 'সরকারী বিজ্ঞান কলেজ বিতর্ক ক্লাব', সরকারী বিজ্ঞান কলেজ বিজ্ঞান ক্লাব, ফটোগ্রাফি ক্লাব, স্পোর্টস ক্লাব, তথ্য প্রযুক্তি ক্লাব ও সাংস্কৃতিক ক্লাব রয়েছে। এছাড়াও কলেজের উদ্ভিদবিজ্ঞান বিভাগের প্রভাষক মোঃ জাহিদুল ইসলাম সোহেল এর সংগঠন "চেতনা পরিষদ" এর একটি শাখা এখানে রয়েছে। তাছাড়া,কলেজে সাপ্তাহিক কুইজ প্রতিযোগিতার আয়োজন করা হয়। প্রতিটি উল্লেখযোগ্য দিন যথাযথ মর্যাদার ও নির্দিষ্ট কর্মসূচীর সাথে পালন করা হয়ে থাকে।
  
  উল্লেখযোগ্য প্রাক্তন শিক্ষার্থী
  ডা. শামসুল আলম খান মিলন -স্বৈরশাসন বিরোধী আন্দোলনকারী শহীদ ব্যক্তি।
  আ ন ম এহসানুল হক মিলন -প্রতিমন্ত্রী, বাংলাদেশ শিক্ষা মন্ত্রণালয় (প্রাক্তন
  জাহিদ আহসান রাসেল-প্রতিমন্ত্রী, বাংলাদেশ যুব ও ক্রীড়া মন্ত্রণালয়
  আনিসুল হক (রাজনীতিবিদ) - প্রয়াত মেয়র, ঢাকা উত্তর সিটি করপোরেশন। (First mayor of Dhaka North City Corporation
  
  তথ্যসূত্র 
  
  বিষয়শ্রেণী:ঢাকা জেলার কলেজ
  বিষয়শ্রেণী:১৯৫৪-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৫৪-এ পাকিস্তানে প্রতিষ্ঠিত
  বিষয়শ্রেণী:বাংলাদেশের সরকারি কলেজ
title: সরকারি বিজ্ঞান কলেজ